2. ลักษณะการประกอบธุรกิจ

  2.1 ประวัติความเป็นมาและการเปลี่ยนแปลงและพัฒนาการที่สำคัญ

  เมื่อวันที่ 8 กันยายน 2523 บริษัทได้ก่อตั้งและจดทะเบียนเป็นบริษัทจำกัด ภายใต้ชื่อ "บริษัท
  เกื้อกมล จำกัด" เพื่อดำเนินธุรกิจด้านอสังหาริมทรัพย์ โดยมีทุนจดทะเบียนเริ่มแรก 1 ล้านบาท
  เพื่อดำเนินธุรกิจพัฒนาโครงการอาคารชุดพักอาศัยเพื่อขาย ต่อมาปี 2532 กลุ่มสตาร์บล็อค
  กลุ่มสหยูเนี่ยน และกลุ่มผู้ถือหุ้นอื่นๆ
  ได้เข้ามาซื้อหุ้นทั้งหมดของบริษัทและภายใต้การดำเนินธุรกิจของกลุ่มผู้ถือหุ้นใหม่บริษัทได้เปลี่ยนนโยบายในการดำเนินธุรกิจ
  โดยมุ่งเน้นการลงทุนในธุรกิจพัฒนาที่ดินบริเวณพื้นที่ชายฝั่งทะเลตะวันออก ในเขตอำเภอบ้านฉาง
  จังหวัดระยอง ดังนั้น บริษัทจึงได้จดทะเบียนเปลี่ยนชื่อบริษัทเป็น "บริษัท อีสเทอร์น สตาร์ เรียล
  เอสเตท จำกัด" เพื่อให้สอดคล้องกับการดำเนินธุรกิจของบริษัท
  โดยบริษัทได้เข้าจดทะเบียนในตลาดหลักทรัพย์แห่งประเทศไทยเมื่อวันที่ 15 กุมภาพันธ์ 2537
  และบริษัทยังได้จัดตั้งบริษัท อีสเทอร์น สตาร์ รีสอร์ท จำกัด เพื่อดำเนินธุรกิจสนามกอล์ฟ
  คลับเฮ้าส์ ศูนย์กีฬา และศูนย์ประชุม ต่อมาบริษัทได้มีการร่วมทุนกับกลุ่ม MBf-International
  School เพื่อดำเนินโครงการโรงเรียนนานาชาติ ในเขตอำเภอบ้านฉาง และปี 2539
  บริษัทร่วมทุนกับบริษัท ซันไรซ์ พร็อพเพอร์ตี้ส์ จำกัด จากประเทศสิงคโปร์
  เพื่อดำเนินธุรกิจให้เช่าโครงการที่พักอาศัยอย่างเต็มรูปแบบ โดยในเดือนเมษายน 2542 บริษัท
  ซันไรซ์ พร็อพเพอร์ตี้ส์ จำกัด ได้เข้ามาซื้อหุ้นสามัญเพิ่มทุนของบริษัท จำนวน 56,791,281 หุ้น
  ในราคาหุ้นละ 4 บาท หรือคิดเป็นร้อยละ 35.00 ของทุนจดทะเบียนชำระแล้ว ณ ขณะนั้น
  ทำให้บริษัทดังกล่าวกลายเป็นผู้ถือหุ้นรายใหญ่ที่สุดของบริษัท ต่อมาในเดือนสิงหาคม 2544 บริษัท
  ซันไรซ์ พร็อพเพอร์ตี้ส์ จำกัด ได้ขายหุ้นที่เหลือทั้งหมดผ่านตลาดหลักทรัพย์แห่งประเทศไทย
  จึงทำให้ บริษัท ซันไรซ์ พร็อพเพอร์ตี้ส์ จำกัด ไม่ได้เป็นผู้ถือหุ้นของบริษัทอีกต่อไป เหตุผลที่บริษัท
  ซันไรซ์ พร็อพเพอร์ตี้ส์ จำกัด ขายเงินลงทุนเนื่องจาก การลงทุนของ บริษัท ซันไรซ์
  พร็อพเพอร์ตี้ส์ จำกัด
  เป็นเหมือนกองทุนปิดที่เน้นการลงทุนในธุรกิจอสังหาริมทรัพย์โดยมีการกำหนดอายุการลงทุน
  เพราะฉะนั้น จึงเป็นเรื่องปกติที่กองทุนจะขายเงินลงทุนเมื่อถึงเวลาที่เหมาะสม อย่างไรก็ตาม
  การขายหุ้นดังกล่าวไม่มีผลกระทบต่อการบริหารงานของบริษัท ต่อมาเมื่อวันที่ 1 มิถุนายน 2544
  ที่ประชุมสามัญผู้ถือหุ้นของบริษัทครั้งที่ 1/2544 ได้มีมติให้บริษัทออกหุ้นสามัญจำนวน 38,356,485
  หุ้น มูลค่าที่ตราไว้หุ้นละ 10 บาท จัดสรรให้แก่ผู้ถือหุ้นเดิมและออกใบสำคัญแสดงสิทธิจำนวน
  115,069,455 หน่วย จัดสรรให้แก่ผู้ถือหุ้นเดิมที่ใช้สิทธิจองซื้อหุ้นเพิ่มทุนดังกล่าว และเมื่อวันที่ 9
  เมษายน 2545 ที่ประชุมสามัญผู้ถือหุ้นของบริษัทครั้งที่ 1/2545
  ได้มีมติให้บริษัทลดทุนจดทะเบียนจากทุนจดทะเบียนเดิม 3,835,648,510 บาท ให้คงเหลือ
  2,147,963,165.60 บาท และลดทุนจดทะเบียนชำระแล้วจากเดิม 2,684,953,960 บาท
  ให้คงเหลือ 1,503,574,217.60 บาท โดยการลดมูลค่าหุ้นที่ตราไว้จาก 10 บาท
  ให้เหลือมูลค่าหุ้นละ 5.60 บาท เพื่อนำไปล้างขาดทุนสะสมของบริษัท
  ซึ่งจะเป็นการล้างผลขาดทุนสะสมของบริษัทได้จำนวน 1,181,379,742.40 บาท
  จากจำนวนผลขาดทุนสะสม (ที่ยังไม่ได้จัดสรร) ทั้งสิ้น 1,183,996,600.55 บาท (ณ 31
  ธันวาคม 2544)

  2.2 ลักษณะการดำเนินธุรกิจของบริษัท บริษัทย่อย และบริษัทร่วม

  บริษัท อีสเทอร์น สตาร์ เรียล เอสเตท จำกัด (มหาชน) บริษัทย่อย
  และบริษัทร่วมประกอบธุรกิจด้านการพัฒนาอสังหาริมทรัพย์โดยเน้นการพัฒนาในเขตอำเภอบ้านฉาง
  จังหวัดระยอง ซึ่งบริษัทเล็งเห็นว่าเป็นทำเลที่มีศักยภาพในการขยายตัวสูง
  เพราะอยู่ห่างจากนิคมอุตสาหกรรมมาบตาพุดเพียง 10 กิโลเมตร
  และอยู่ห่างจากสนามบินอู่ตะเภาเพียง 5 กิโลเมตร
  และเป็นการสนับสนุนนโยบายการกระจายความเจริญสู่ชนบทของรัฐบาลในโครงการพัฒนาพื้นที่ชายฝั่งทะเลตะวันออก
  โดยสามารถแบ่งลักษณะการดำเนินธุรกิจของกลุ่มบริษัทออกได้ ดังนี้

1.  การพัฒนาอสังหาริมทรัพย์เพื่อขาย ซึ่งมีทั้งการจัดสรรที่ดินเปล่า และขายบ้านพร้อมที่ดิน เช่น
    บ้านเดี่ยว ทาวน์เฮ้าส์ บ้านแฝด คอมโดมิเนียม และอาคารพาณิชย์
    โดยบริษัทได้พัฒนาภายใต้ชื่อโครงการคันทรี โฮม โครงการสินทวีพาร์ค
    โครงการสินทวีการ์เด้น และโครงการแฮมเล็ท

2.  การพัฒนาอสังหาริมทรัพย์เพื่อให้เช่าพร้อมสิ่งปลูกสร้าง เช่น โครงการศูนย์การค้า อีสเทอร์น
    สตาร์ พลาซ่า
    (แต่เนื่องจากสภาวะเศรษฐกิจตกต่ำทำให้บริษัทต้องหยุดดำเนินกิจการพลาซ่าชั่วคราว)
    นอกจากนี้ ยังมีคอนโดมิเนียมให้เช่าในโครงการสินทวีพาร์ค
    รวมทั้งอพาร์ทเม้นท์และบ้านเดี่ยวให้เช่าระดับหรูที่บริหารงานโดยบริษัทร่วม

3.  ธุรกิจสนามกอล์ฟ พร้อมด้วย คลับเฮ้าส์ ทะเลเทียม ศูนย์กีฬา ศูนย์ประชุมรีสอร์ท ขนาด 150
    ที่นั่ง และสิ่งอำนวยความสะดวกสำหรับการจัดประชุมและสัมมนาต่างๆ

4.  การร่วมทุนกับบริษัทอื่นเพื่อประกอบกิจการที่เกี่ยวเนื่องกับการพัฒนาอสังหาริมทรัพย์

5.  ที่ดินรอการพัฒนา

โครงสร้างของกลุ่มบริษัท อีสเทอร์น สตาร์ เรียล เอสเตท จำกัด (มหาชน) ณ วันที่ 31 ธันวาคม
2545

3.  โครงสร้างรายได้ ณ 31 ธันวาคม 2545

หน่วย : ล้านบาท

+----------------+------+------+-----+-----+-----+-----+-----+-----+
| สายผลิตภัณฑ์      | ดำเ  | %    |     |     | ปี   |     | ปี   |     |
|                | นินกา |      | ปี 2 |     | 2   |     | 2   |     |
|                | รโดย |      | 545 |     | 544 |     | 543 |     |
+----------------+------+------+-----+-----+-----+-----+-----+-----+
|                |      | การ  | รา  | %   | รา  | %   | รา  | %   |
|                |      | ถือหุ้น | ยได้ |     | ยได้ |     | ยได้ |     |
+----------------+------+------+-----+-----+-----+-----+-----+-----+
| โครงการเพื่อขาย  |      |      |     |     |     |     |     |     |
+----------------+------+------+-----+-----+-----+-----+-----+-----+
| - คันทรีโฮม      | E    |      | -   | -   | -   | -   | 1   | 0   |
|                | STAR |      |     |     |     |     | .06 | .57 |
+----------------+------+------+-----+-----+-----+-----+-----+-----+
| - แฮมเล็ท       | E    |      | -   | -   | 25  | 26  | 116 | 62  |
|                | STAR |      |     |     | .86 | .55 | .79 | .83 |
+----------------+------+------+-----+-----+-----+-----+-----+-----+
| - แฮมเล็ท II    | E    |      | 14  | 16  | 2   | 2   | -   | -   |
|                | STAR |      | .58 | .53 | .70 | .77 |     |     |
+----------------+------+------+-----+-----+-----+-----+-----+-----+
| - สินทวีพาร์ค     | E    |      | 1   | 1   | 7   | 8   | 14  | 7   |
|                | STAR |      | .44 | .63 | .79 | .00 | .02 | .54 |
+----------------+------+------+-----+-----+-----+-----+-----+-----+
| - สินทวีการ์เด้น   | E    |      | 13  | 14  | 14  | 15  | 7   | 4   |
|                | STAR |      | .06 | .81 | .78 | .17 | .55 | .06 |
+----------------+------+------+-----+-----+-----+-----+-----+-----+
| - รับจ้างสร้างบ้าน | E    |      | 7   | 8   | -   | -   | -   | -   |
| *              | STAR |      | .16 | .12 |     |     |     |     |
+----------------+------+------+-----+-----+-----+-----+-----+-----+
| - พลาซ่า        | E    |      | -   | -   | -   | -   | 0   | 0   |
|                | STAR |      |     |     |     |     | .49 | .26 |
+----------------+------+------+-----+-----+-----+-----+-----+-----+
| รว             |      |      | 36  | 41  | 51  | 52  | 139 | 75  |
| มโครงการเพื่อขาย |      |      | .24 | .10 | .13 | .49 | .91 | .26 |
+----------------+------+------+-----+-----+-----+-----+-----+-----+
| โครงการเพื่อเช่า  | E    |      | 0   | 0   | 1   | 1   | 0   | 0   |
|                | STAR |      | .69 | .78 | .34 | .38 | .79 | .43 |
+----------------+------+------+-----+-----+-----+-----+-----+-----+
| รายได้บริการ **  | E    |      | 6   | 7   | 3   | 3   | 19  | 10  |
|                | STAR |      | .60 | .49 | .48 | .57 | .90 | .70 |
+----------------+------+------+-----+-----+-----+-----+-----+-----+
| ธ              | ESR  | 7    | 44  | 50  | 41  | 42  | 25  | 13  |
| ุรกิจสนามกอล์ฟและ |      | 6.62 | .65 | .63 | .45 | .56 | .30 | .61 |
| รายได้อื่นๆ       |      |      |     |     |     |     |     |     |
+----------------+------+------+-----+-----+-----+-----+-----+-----+
| รวม            |      |      | 88  | 100 | 97  | 100 | 185 | 100 |
|                |      |      | .18 | .00 | .40 | .00 | .90 | .00 |
+----------------+------+------+-----+-----+-----+-----+-----+-----+

หมายเหตุ :

ESTAR = บริษัท อีสเทอร์น สตาร์ เรียล เอสเตท จำกัด (มหาชน)

ESR = บริษัท อีสเทอร์น สตาร์ รีสอร์ท จำกัด

* รับจ้างสร้างบ้าน = รายได้ค่าบริการจัดหาผู้รับเหมาก่อสร้าง

** รายได้บริการ = ตั้งแต่เดือนสิงหาคม 2543 เป็นต้นมา
รายได้ค่าบริการในส่วนของค่าบริการดูแลโครงการถูกโอน

  ไปรับรู้ไว้ในรายได้อื่นๆ ของบริษัท อีสเทอร์น สตาร์ รีสอร์ท จำกัด (บริษัทย่อย)
  เนื่องจากบริษัทได้โอนสิทธิในการดูแลโครงการไปให้บริษัทดังกล่าวบริหารแทน ดังนั้น ปี 2544
  รายได้บริการของบริษัทคือรายได้จากการรับสร้างบ้านเพียงอย่างเดียว ต่อมาเดือนสิงหาคม
  2545 บริษัทย่อยได้โอนรายได้ค่าบริการในส่วนของค่าบริการดูแลโครงการคืนให้กับบริษัท
  และในปี 2545 บริษัทมีรายได้จากการรับบริการสร้างบ้านเพิ่มมากขึ้น
  จึงได้จัดประเภทรายได้จากการรับสร้างบ้านเป็นรายได้หลักของบริษัทด้วย